CELEX: 32009D0118
Language: hu
Date: 2009-02-10 00:00:00
Title: 2009/118/EK: A Tanács határozata ( 2009. február 10. ) a Cseh Köztársaságnak és a Németországi Szövetségi Köztársaságnak a közös hozzáadottértékadó-rendszerről szóló 2006/112/EK irányelv 5. cikkétől eltérő intézkedések alkalmazására történő felhatalmazásáról

12.2.2009   
            
            
               HU
            
            
               Az Európai Unió Hivatalos Lapja
            
            
               L 41/12
            
         
      A TANÁCS HATÁROZATA
   
   (2009. február 10.)
   a Cseh Köztársaságnak és a Németországi Szövetségi Köztársaságnak a közös hozzáadottértékadó-rendszerről szóló 2006/112/EK irányelv 5. cikkétől eltérő intézkedések alkalmazására történő felhatalmazásáról
   (Csak a cseh és a német nyelvű szöveg hiteles)
   (2009/118/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
   tekintettel a Bizottság javaslatára,
   mivel:
   
               (1)
            
            
               A Cseh Köztársaság és a Németországi Szövetségi Köztársaság a Bizottság Főtitkárságán 2008. május 19-én iktatott levelében felhatalmazást kért arra, hogy különleges adóügyi intézkedéseket alkalmazhasson egyes, a két országot összekötő határhidak építésével és karbantartásával összefüggésben, a határhidak építéséért és karbantartásáért való felelősségről szóló, a Cseh Köztársaság és a Németországi Szövetségi Köztársaság közötti megállapodás (a továbbiakban: a megállapodás) alapján.
            
         
               (2)
            
            
               A 2006/112/EK irányelv 395. cikke (2) bekezdésének megfelelően a Bizottság 2008. október 2-án kelt levelében tájékoztatta a többi tagállamot a Cseh Köztársaság és a Németországi Szövetségi Köztársaság kérelméről. A Bizottság 2008. október 7-én kelt levelében értesítette a Cseh Köztársaságot és a Németországi Szövetségi Köztársaságot arról, hogy birtokában van a kérelem elbírálásához szükséges valamennyi információ.
            
         
               (3)
            
            
               A különleges intézkedések célja annak biztosítása, hogy a szóban forgó határhidak építésére és karbantartására irányuló termékértékesítésekre, szolgáltatásnyújtásokra és Közösségen belüli termékbeszerzésekre, amelyeket a hozzáadottérték-adóra vonatkozó szabályok értelmében abban az országban kell teljesíteni, amelyben a híd található ahhoz, hogy abban a tagállamban legyenek hozzáadottértékadó-kötelesek, amely a két tagállam között a felelősség megosztásáról kötött megállapodással összhangban felelős a hidak építéséért vagy karbantartásáért.
            
         
               (4)
            
            
               A területiség elvének értelmében ilyen különleges intézkedések hiányában minden egyes alkalommal, amikor termékértékesítésre, szolgáltatásnyújtásra, valamint Közösségen belüli termékbeszerzésre kerül sor, meg kellene állapítani, hogy a Cseh Köztársaság vagy a Németországi Szövetségi Köztársaság jogosult-e az adó beszedésére. A határhíd tekintetében cseh területen elvégzett munkák után a Cseh Köztársaságban szednék be a hozzáadottérték-adót, míg a német területen elvégzett munkák a németországi hozzáadottérték-adó hatálya alá tartoznának.
            
         
               (5)
            
            
               A vonatkozó szabályozástól való eltérés célja ezért a szóban forgó hidak építésével és karbantartásával kapcsolatos hozzáadottérték-adók beszedésére irányuló eljárás egyszerűsítése, az adott hidat kizárólag a megállapodás értelmében az építésért vagy karbantartásért felelős tagállam területén lévőnek tekintve.
            
         
               (6)
            
            
               A megállapodás elfogadásának időpontjában már létező vagy tervezett határhidak e határozat mellékletében szerepelnek. Később azonban diplomáciai levélváltással további hidakra is ki lehet terjeszteni a megállapodás hatályát, ezért az eltérésnek az ilyen további hidakra is vonatkoznia kell a kibővített megállapodás szerint.
            
         
               (7)
            
            
               Az eltérésnek nem lesz kedvezőtlen hatása a Közösség hozzáadottérték-adóból származó saját forrásaira,
            
         ELFOGADTA EZT A HATÁROZATOT:
   1. cikk
   A Cseh Köztársaság és a Németországi Szövetségi Köztársaság az e határozat 2. és 3. cikkében foglalt feltételek mellett felhatalmazást kap arra, hogy a 2006/112/EK irányelvtől eltérő intézkedéseket alkalmazzon egy tervezett határhíd felépítésére és majdani karbantartására, továbbá huszonkét már meglévő határhíd karbantartására vonatkozóan, amely hidak mindegyike részben a Cseh Köztársaság, részben pedig a Németországi Szövetségi Köztársaság területén található, a határhidak építéséért és karbantartásáért való felelősségről szóló, a Cseh Köztársaság és a Németországi Szövetségi Köztársaság közötti megállapodás (a továbbiakban: a megállapodás) alapján. A szóban forgó hidakra vonatkozó részleteket e határozat melléklete tartalmazza. Ez a felhatalmazás vonatkozik minden olyan további híd építésére és karbantartására is, amelyre diplomáciai jegyzékváltással megállapodás hatályát kiterjesztik.
   2. cikk
   A 2006/112/EK irányelv 5. cikkétől eltérve, azon határhidak tekintetében, amelyek építéséért és karbantartásáért a Cseh Köztársaság a felelős, továbbá azon határhidak tekintetében, amelyek karbantartásáért a Cseh Köztársaság kizárólagos felelősséggel tartozik, a hidak felépítéséhez vagy karbantartásához szükséges termékek értékesítése és szolgáltatások nyújtása, valamint a szükséges termékek Közösségen belüli beszerzése szempontjából a szóban forgó hidakat cseh területen lévőnek kell tekinteni.
   3. cikk
   A 2006/112/EK irányelv 5. cikkétől eltérve, azon határhidak tekintetében, amelyek építéséért és karbantartásáért a Németországi Szövetségi Köztársaság a felelős, továbbá azon határhidak tekintetében, amelyek karbantartásáért a Németországi Szövetségi Köztársaság kizárólagos felelősséggel tartozik, a hidak felépítéséhez vagy karbantartásához szükséges termékek értékesítése és szolgáltatások nyújtása, valamint a szükséges termékek Közösségen belüli beszerzése szempontjából a szóban forgó hidakat német területen lévőnek kell tekinteni.
   4. cikk
   E határozatnak a Cseh Köztársaság és a Németországi Szövetségi Köztársaság a címzettje.
   
      Kelt Brüsszelben, 2009. február 10-én.
      
         
            a Tanács részéről
         
         
            az elnök
         
         M. KALOUSEK
         
      
   
   
      (1)  HL L 347., 2006.12.11., 1. o.
   
      MELLÉKLET
      Az 1. cikkben említett hidak:
      
                  1.
               
               
                  A Németországi Szövetségi Köztársaság felelős a következő határhíd felépítéséért és karbantartásáért:
                  
                              a)
                           
                           
                              a Načetínský potok/Natzschung felett Brandov és Olbernhau között, a XIII. határszakaszon, a 10/5. és a 10/6. számú határkő között átívelő határhíd.
                           
                        
            
                  2.
               
               
                  A Németországi Szövetségi Köztársaság felelős a következő határhidak karbantartásáért:
                  
                              a)
                           
                           
                              a Zlatý potok/Goldbach felett Český Mlýn és Rittersgrün között, a XVII. határszakaszon, a 10. és a 10/1. számú határkő között átívelő határhíd;
                           
                        
                              b)
                           
                           
                              a Polava/Pöhlbach felett Loučná és Oberwiesenthal között, a XVI. határszakaszon, a 9. és a 10. számú határkő között átívelő határhíd;
                           
                        
                              c)
                           
                           
                              a Polava/Pöhlbach felett České Hamry és Hammerunterwiesenthal között, a XVI. határszakaszon, az 5. és a 6. számú határkő között átívelő határhíd;
                           
                        
                              d)
                           
                           
                              a Načetínský potok/Natzschung felett Brandov és Olbernhau/Grünthal között, a XIII. határszakaszon, a 9. és a 10. számú határkő között átívelő határhíd;
                           
                        
                              e)
                           
                           
                              a Svídnice/Schweinitz felett Hora sv. Kateřiny és Deutschkatharinenberg között, a XIII. határszakaszon, a 2/8. és a 3. számú határkő között átívelő határhíd;
                           
                        
                              f)
                           
                           
                              a Svídnice/Schweinitz felett Nová Ves v Horách és Deutschneudorf között, a XII. határszakaszon, a 17. és a 18. számú határkő között átívelő határhíd;
                           
                        
                              g)
                           
                           
                              a Flájský potok/Flöha felett Český Jiřetín és Deutschgeorgenthal között, a XII. határszakaszon, az 1. és az 1/1. számú határkő között átívelő határhíd;
                           
                        
                              h)
                           
                           
                              a Mohelnice/Weiße Müglitz felett Fojtovice és Fürstenau között, a X. határszakaszon, az 5/29. és a 6. számú határkő között átívelő határhíd;
                           
                        
                              i)
                           
                           
                              a Křinice/Kirnitzsch felett Zadní Jetřichovice és Hinterhermsdorf/Raabensteine között, a VII. határszakaszon, az 1. és a 2. számú határkő között átívelő határhíd;
                           
                        
                              j)
                           
                           
                              a Křinice/Kirnitzsch felett Zadní Doubice és Hinterhermsdorf között, a VI. határszakaszon, a 23/21. és a 24. számú határkő között átívelő határhíd;
                           
                        
                              k)
                           
                           
                              a Čertova voda/Teufelsbach felett Bučina és Finsterau között, a XI. határszakaszon, a 9. és a 10. számú határkő között átívelő határhíd;
                           
                        
                              l)
                           
                           
                              az Údolský potok/Ruthenbächle felett Stožec-Nové Údolí és Haidmühle között, a XII. határszakaszon, a 9/1. és a 9/2. számú határkő között átívelő határhíd;
                           
                        
                              m)
                           
                           
                              a Černice/Bayerischer Schwarzbach felett Rybník-Švarcava és Stadlern között, a VII. határszakaszon, a 11. és a 12. számú határkő között átívelő határhíd;
                           
                        
                              n)
                           
                           
                              a Lomnička/Helmbach felett Zadní Chalupy és Helmhof között, a IX. határszakaszon, a 17/2. számú határkőnél átívelő határhíd.
                           
                        
            
                  3.
               
               
                  A Cseh Köztársaság felelős a következő határhidak karbantartásáért:
                  
                              a)
                           
                           
                              a Komáří potok/Mückenbach felett Český Mlýn és Rittersgrün (Zollstraße) között, a XVII. határszakaszon, a 11. és a 12. számú határkő között átívelő határhíd;
                           
                        
                              b)
                           
                           
                              a Polava/Pöhlbach felett Vejprty és Bärenstein között, a XVI. határszakaszon, az 1. és a 2. számú határkő között átívelő határhíd;
                           
                        
                              c)
                           
                           
                              a Schweinitz/Svídnice felett Mníšek és Deutscheinsiedel között, a XII. határszakaszon, a 13. és a 14. számú határkő között átívelő határhíd;
                           
                        
                              d)
                           
                           
                              a II/267 és az S 154 jelű út részét képező, a Vilémovský potok/Sebnitz felett Dolní Poustevna és Sebnitz között, a 19. számú határkő (V. határszakasz) és az 1. számú határkő (VI. határszakasz) között átívelő határhíd;
                           
                        
                              e)
                           
                           
                              a gyalogutak részét képező, a Vilémovský potok/Sebnitz felett Dolní Poustevna és Sebnitz között, a 19. számú határkő (V. határszakasz) és az 1. számú határkő (VI. határszakasz) között átívelő határhíd;
                           
                        
                              f)
                           
                           
                              a Hraniční potok/Rehlingbach felett Rozvadov és Waidhaus között, a VI. határszakaszon, az 1. és a 2. számú határkő között átívelő határhíd;
                           
                        
                              g)
                           
                           
                              a Prášilský potok/Marchbach felett Prášily és Scheuereck között, a X. határszakaszon, a 11/26. és a 12. számú határkő között átívelő határhíd;
                           
                        
                              h)
                           
                           
                              a Mechový potok/Harlandbach felett České Žleby és Bischofsreut/Marchhäuser között, a XII. határszakaszon, az 5/4. és az 5/5. számú határkő között átívelő határhíd.